CELEX: 32012R1261
Language: hr
Date: 2012-12-20
Title: Uredba Vijeća (EU) br. 1261/2012 od 20. prosinca 2012. o utvrđivanju ribolovnih mogućnosti za određene riblje stokove i skupine ribljih stokova koji se primjenjuju u Crnom moru za 2013.

04/Sv. 10
            
            
               HR
            
            
               Službeni list Europske unije
            
            
               99
            
         32012R1261
   
               L 356/19
            
            
               SLUŽBENI LIST EUROPSKE UNIJE
            
         UREDBA VIJEĆA (EU) br. 1261/2012
   od 20. prosinca 2012.
   o utvrđivanju ribolovnih mogućnosti za određene riblje stokove i skupine ribljih stokova koji se primjenjuju u Crnom moru za 2013.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Člankom 43. stavkom 3. Ugovora predviđa se da Vijeće na prijedlog Komisije usvoji mjere o određivanju i dodjeli ribolovnih mogućnosti.
            
         
               (2)
            
            
               Uredbom Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru Zajedničke ribarstvene politike (1) zahtijeva se utvrđivanje mjera kojima se uređuje pristup vodama i resursima te održivo ostvarivanje ribolovnih aktivnosti uzimajući u obzir raspoloživo znanstveno mišljenje i, posebno, izvještaj koji je sastavio Znanstveni, tehnički i gospodarski odbor za ribarstvo (STECF).
            
         
               (3)
            
            
               Vijeće ima obvezu usvojiti mjere o određivanju i dodjeli ribolovnih mogućnosti po stoku ili skupinama stokova, uključujući prema potrebi određene uvjete koji su funkcionalno povezani s njima. Ribolovne mogućnosti trebalo bi raspodijeliti među državama članicama tako da se osigura relativna stabilnost ribolovnih aktivnosti svake države članice za svaki stok ili ribolovno područje i da se poštuju ciljevi zajedničke ribarstvene politike utvrđene u Uredbi (EZ) 2371/2002.
            
         
               (4)
            
            
               Ukupan dopušten ulov (TAC) trebalo bi utvrditi na temelju raspoloživog znanstvenog mišljenja, uzimajući u obzir biološke i društveno-gospodarske aspekte osiguravajući pritom pravedno postupanje među sektorima ribarstva, te na temelju mišljenja izraženih tijekom savjetovanja interesnih skupina.
            
         
               (5)
            
            
               Korištenje ribolovnih mogućnosti određenih u ovoj Uredbi trebalo bi podlijegati Uredbi Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (2), a posebno njezinim člancima 33. i 34. o evidentiranju ulova i ribolovnog napora te dostavljanju podataka o iscrpljivanju ribolovnih mogućnosti. Stoga je potrebno odrediti oznake koje će države članice koristiti kad Komisiji šalju podatke u vezi s iskrcajima stokova koji podliježu ovoj Uredbi.
            
         
               (6)
            
            
               U skladu s člankom 2. Uredbe Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (3), moraju se odrediti stokovi koji podliježu različitim mjerama iz navedene Uredbe.
            
         
               (7)
            
            
               Kako bi se izbjeglo prekidanje ribolovnih aktivnosti i kako bi se ribarima Unije osigurao način življenja, važno je otvoriti ova ribolovna područja 1. siječnja 2013. Zbog hitnosti, ova bi Uredba trebala stupiti na snagu odmah nakon objave,
            
         DONIJELO JE OVU UREDBU:
   POGLAVLJE I.
   
      PODRUČJE PRIMJENE I DEFINICIJE
   
   Članak 1.
   Predmet
   Ovom se Uredbom utvrđuju ribolovne mogućnosti za određene riblje stokove i skupine ribljih stokova u Crnom moru za 2013.
   Članak 2.
   Područje primjene
   Ova se Uredba primjenjuje na plovila EU-a koja djeluju u Crnom moru.
   Članak 3.
   Definicije
   Za potrebe ove Uredbe primjenjuju se sljedeće definicije:
   
               (a)
            
            
               „GFCM” znači Glavna komisija za ribarstvo Mediterana;
            
         
               (b)
            
            
               „Crno more” znači zemljopisno potpodručje 29, kako je definirano u Prilogu I. Uredbi (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Glavna komisija za ribarstvo Mediterana) (4) i u Rezoluciji GFCM/33/2009/2;
            
         
               (c)
            
            
               „plovilo EU-a” znači ribarsko plovilo koje plovi pod zastavom države članice i registrirano je u Uniji;
            
         
               (d)
            
            
               „ukupan dopušten ulov (TAC)” znači količina koja se može uloviti iz svakog stoka svake godine;
            
         
               (e)
            
            
               „kvota” znači udio TAC-a dodijeljen Uniji, državi članici ili trećoj državi.
            
         POGLAVLJE II.
   
      RIBOLOVNE MOGUĆNOSTI
   
   Članak 4.
   TAC i dodjele
   TAC, raspodjela TAC-a među državama članicama i uvjeti funkcionalno povezani s tim, prema potrebi, utvrđeni su u Prilogu.
   Članak 5.
   Posebne odredbe o dodjelama
   Dodjelom ribolovnih mogućnosti državama članicama, kako je utvrđeno u ovoj Uredbi, ne dovode se u pitanje:
   
               (a)
            
            
               razmjene u skladu s člankom 20. stavkom 5. Uredbe (EZ) br. 2371/2002;
            
         
               (b)
            
            
               odbici i preraspodjele u skladu s člankom 37. Uredbe (EZ) br. 1224/2009;
            
         
               (c)
            
            
               dodatni iskrcaji dopušteni u skladu s člankom 3. Uredbe (EZ) br. 847/96;
            
         
               (d)
            
            
               količine zadržane u skladu s člankom 4. Uredbe (EZ) br. 847/96;
            
         
               (e)
            
            
               odbici u skladu s člancima 105. i 107. Uredbe (EZ) br. 1224/2009.
            
         Članak 6.
   Uvjeti za iskrcaj ulova i usputnih ulova
   Riba iz stokova, za koju su ribolovne mogućnosti utvrđene ovom Uredbom, zadržava se na plovilu ili se iskrcava samo ako:
   
               (a)
            
            
               ulov su obavila plovila države članice koja ima kvotu i ta kvota nije iscrpljena; ili
            
         
               (b)
            
            
               ulov se sastoji od udjela kvote Unije koji državama članicama nije bio dodijeljen kvotom, a ta kvota Unije nije bila iscrpljena.
            
         POGLAVLJE III.
   
      ZAVRŠNE ODREDBE
   
   Članak 7.
   Prijenos podataka
   Kada države članice, u skladu s člancima 33. i 34. Uredbe (EZ) br. 1224/2009, Komisiji šalju podatke u vezi s iskrcajima količina ulovljenih stokova, koriste oznake stokova utvrđene u Prilogu ovoj Uredbi.
   Članak 8.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2012.
      
         
            Za Vijeće
         
         
            Predsjednik
         
         A. D. MAVROYIANNIS
      
   
   
      (1)  SL L 358, 31.12.2002., str. 59.
   
      (2)  SL L 343, 22.12.2009., str. 1.
   
      (3)  SL L 115, 9.5.1996., str. 3.
   
      (4)  SL L 347, 30.12.2011., str. 44.
   
      PRILOG
      
         TAC koji se primjenjuje na plovila EU-a u područjima u kojima TAC postoji po vrstama i području
      
      U sljedećim tablicama utvrđeni su TAC i kvote (u tonama žive vage, osim ako nije drukčije navedeno) po stoku i uvjeti funkcionalno povezani s tim, prema potrebi.
      Riblji stokovi navedeni su po abecednom redu latinskih naziva vrsta. Za potrebe ove Uredbe, predviđena je sljedeća usporedna tablica latinskih i uobičajenih naziva:
      
                  Znanstveni naziv
               
               
                  Troslovna oznaka
               
               
                  Uobičajen naziv
               
            
                  
                     Psetta maxima
                  
               
               
                  TUR
               
               
                  Rumb
               
            
                  
                     Sprattus sprattus
                  
               
               
                  SPR
               
               
                  Papalina
               
            
         
      
                  
                              Vrste
                           
                           
                              :
                           
                           
                              Rumb
                              
                                 Psetta maxima
                              
                           
                        
               
                  
                              Zona
                           
                           
                              :
                           
                           
                              vode EU-a u Crnom moru
                              TUR/F37.4.2.C.
                           
                        
            
                  Bugarska
               
               
                  43,2 
               
               
                  Analitički TAC
                  Članak 3. Uredbe (EZ) br. 847/96 ne primjenjuje se.
                  Članak 4. Uredbe (EZ) br. 847/96 ne primjenjuje se.
               
            
                  Rumunjska
               
               
                  43,2 
               
            
                  Unija
               
               
                  86,4  (1)
                  
               
            
                  TAC
               
               
                  Nije relevantan
               
            
         
      
                  
                              Vrste
                           
                           
                              :
                           
                           
                              Papalina
                              
                                 Sprattus sprattus
                              
                           
                        
               
                  
                              Zona
                           
                           
                              :
                           
                           
                              vode EU-a u Crnom moru
                              SPR/F37.4.2.C.
                           
                        
            
                  Bugarska
               
               
                  8 032,5 
               
               
                  Analitički TAC
                  Članak 3. Uredbe (EZ) br. 847/96 ne primjenjuje se.
                  Članak 4. Uredbe (EZ) br. 847/96 ne primjenjuje se.
               
            
                  Rumunjska
               
               
                  3 442,5 
               
            
                  Unija
               
               
                  11 475 
               
            
                  TAC
               
               
                  Nije relevantan
               
            
         (1)  Od 15. travnja do 15. lipnja 2013. nije dopuštena nikakva ribolovna aktivnost, uključujući pretovar, prihvat, iskrcaj i prvu prodaju.